Domus Kinnisvara äsja avaldatud turuanalüüsis prognoositakse, et sesoonsest kõikumisest tulenevalt on 2011 I kvartali  korteritehingute arv ca 5-10% suurem, kui 2010 I kvartal ning ca 15-20 % vähem, kui 2010 IV kvartal. Aktiivsuse tõusu on oodata märtsis ning talve kadumisega tekib turule igakevadine ärkamisaeg. II kvartalis tehingumahud taastuvad ning 2011 I poolaasta kokkuvõttes saame ilmselt konstateerida ca 6-7%-list tehingute arvu kasvu võrreldes aasta varasema perioodiga, kuid täpselt samavõrra väiksemat mahtu 2010 II poolaastaga võrreldes. 2011 II poolaasta saab olema tõenäoliselt kriisijärgse perioodi aktiivseim poolaasta.